stanford-oval/wikipedia huggingface dataset:
הבחירות הכלליות בממלכה המאוחדת 2024

הבחירות הכלליות בממלכה המאוחדת התקיימו ביום חמישי, 4 ביולי 2024. נציגי המפלגות השונות התמודדו על 650 מושבי בית הנבחרים הבריטי. הבחירות הסתיימו בניצחון מוחץ של מפלגת הלייבור בראשות קיר סטארמר עם 412 מושבים, הישג שהתקרב מאוד לזה של טוני בלייר בבחירות הכלליות של 1997, הפעם האחרונה בה מפלגת הלייבור הדיחה ממשלה שמרנית. שיעור המצביעים ללייבור עלה אך בכ-2% ביחס לתבוסה ההיסטורית שנחלה ב-2019, ל-33.7% מכלל בעלי הזכות לבחור, אך ירידה חדה בהצבעה לשמרנים והופעתן של מפלגות אחרות הטילו שני שלישים מהמחוזות לפתחה.
המפלגה השמרנית המכהנת בראשות ראש הממשלה רישי סונאק איבדה יותר מ-240 מושבים, וסיימה תקופת כהונה של 14 שנים כמפלגת השלטון העיקרית. המפלגה הליברלית-דמוקרטית ומפלגת Reform UK (אנ'), בהנהגת נייג'ל פרג' השיגו הישגים משמעותיים, בעוד המפלגה הלאומית הסקוטית איבדה יותר ממחצית מושביה לטובת הלייבור.
רקע > הרכב בית הנבחרים לפני הבחירות

| מפלגה | מפלגה | חברים> 2019 | חברים> 2024 (ערב הבחירות) | חברים> שינוי |
| --- | --- | --- | --- | --- |
|  | המפלגה השמרנית | 365 | 344 | 21 |
|  | מפלגת הלייבור | 203 | 205 | 2 |
|  | המפלגה הלאומית הסקוטית | 48 | 43 | 5 |
|  | המפלגה הליברל-דמוקרטית | 11 | 15 | 4 |
|  | המפלגה היוניוניסטית הדמוקרטית | 8 | 7 | 1 |
|  | אחרים | 15 | 36 | 20 |
| סה"כ | סה"כ | 650 | 650 |  |
בבחירות שהתקיימו ב-2019 ניצחה המפלגה השמרנית בראשות בוריס ג'ונסון ברוב עצום, הגדול ביותר מאז 1987. בחירות אלו, שהתקיימו על רקע הברקזיט, נתנו גושפנקה למפלגה השמרנית להוציא לפועל את מדיניות היציאה שלה מהאיחוד האירופי, וג'ונסון נהנה מרוב יציב בפרלמנט. ואולם, על רקע מגפת הקורונה, ההתנהלות של ג'ונסון במהלכה, והמשבר הכלכלי שהחל בעקבותיה, חלה ירידה משמעותית בפופולריות של המפלגה השמרנית, שהחליפה שלושה יושבי ראש מאז 2020.
ג'ונסון התפטר בעקבות שערורייה ציבורית בעניין התנהלותו בתקופת ההגבלות החמורות על התקהלות בתקופת המגפה. במקומו מינתה המפלגה השמרנית את ליז טראס, שממשלתה שלה קרסה כעבור 50 ימים בלבד, בעקבות כישלונה להעביר תוכנית כלכלית דרסטית. לאחר התפטרותה של טראס מתפקיד יושבת הראש, מינתה המפלגה את רישי סונאק, מי שהגיע למקום השני בבחירות הפנימיות בהן ניצחה טראס. סונאק עשה מאמצים לייצב את המשק בממלכה, אך התמיכה הציבורית לה קיווה לא הגיעה. במקומם של חברי המפלגה השמרנית שהתפטרו מן הפרלמנט נבחרו אנשי מפלגת העבודה, המפלגה השמרנית ספגה הפסדים משמעותיים בבחירות המקומיות שהתקיימו בראשית 2024, והסקרים המשיכו להכות במפלגה ולהצביע על אי-אמון חמור בה ובממשלה. הכול ציפו להקדמת הבחירות למחצית השנייה של 2024, לקרת החורף; אך סונאק, בחששו מהתדרדרות נוספת במצב מפלגתו, החליט לקבוע את הבחירות ביולי, ולאחר שקיבל לכך את הסכמת המלך - הודיע על פיזור הפרלמנט.
שיטת הבחירות > השיטה הבריטית

שיטת הבחירות בממלכה המאוחדת כוללת 650 מערכות בחירות נפרדות למעשה, אחת בכל אזור בחירה. על אזורי הבחירה להיות שווים ככל האפשר במספר הבוחרים הרשומים בכל אחד מהם, כך שיתקיים שוויון בין קולותיהם של כל הנתינים. כל אזור בחירה בוחר נציג אחד לפרלמנט, בבחירות בשיטה הרובית - המועמד הזוכה במספר הקולות הגבוה ביותר - הוא הנבחר. כאמור, בשנת 2023 בוצעה רפורמה במפת אזורי הבחירה, כך שתתאים לפיזור האוכלוסייה בעת הזו, לאחר שלא בוצעה כזו מאז שנת 2007. אדם יכול להיבחר לפרלמנט רק מטעם אזור הבחירה שבו הוא רשום כתושב. המפלגות המרכזיות נוהגות שלא להעמיד מועמד באזור הבחירה של יושב-ראש הבית, כך שייבחר שוב לפרלמנט, שכן נהוג שאין מדיחים את יושב-הראש, אלא בהתפטרותו, כך שלמעשה ייבחרו 649 חברים מפלגתיים, ויושב-הראש שאינו משתייך לאף מפלגה למן הרגע שמתמנה לתפקיד.
מאחר שהפרלמנט הוא של המלך, הוא והמשפחה המלכותית לא נוהגים להצביע.
שיטת הבחירות > לוח הזמנים

22 במאי - ראש הממשלה רישי סונאק ביקש מהמלך לפזר את הפרלמנט, ונענה בחיוב.
24 במאי - יום העבודה האחרון של הפרלמנט המפוזר.
30 במאי - פיזור הפרלמנט באופן רשמי, הוצאת צו מלכותי הקובע את פיזור הפרלמנט ה-58 ואת מועד התכנסותו של הפרלמנט ה-59; תחילת תקופת הקמפיין.
7 ביוני - המועד האחרון להגשת מועמדות לפרלמנט.
13 ביוני - המועד האחרון להרשמה להצבעה בצפון אירלנד.
18 ביוני - המועד האחרון להרשמה להצבעה בבריטניה הגדולה.
19 ביוני - המועד האחרון להרשמה להצבעה בדואר.
26 ביוני - המועד האחרון להרשמה להצבעה באמצעות שליח, למעט במקרי חירום.
4 ביולי - יום הבחירות (7:00 בבוקר עד 22:00 בלילה).
9 ביולי - מועד התכנסות הפרלמנט ה-59.
17 ביולי - הנאום מן הכס בטקס פתיחת הפרלמנט.
תוצאות הבחירות

| מפלגה> שם מפלגה | מפלגה> שם מפלגה | מפלגה> יו"ר המפלגה | מושבים> מס' | מושבים>  | מושבים> ± | מושבים> אחוז | קולות> מס' | קולות> אחוז |
| --- | --- | --- | --- | --- | --- | --- | --- | --- |
| מפלגת הלייבור |  | קיר סטארמר | 412 | 412 / 650 | 211 | 63% | 9,650,254 | 33.8% |
| המפלגה השמרנית |  | רישי סונאק | 121 | 121 / 650 | 250 | 18% | 6,771,974 | 23.7% |
| המפלגה הליברל-דמוקרטית |  | אד דייבי | 72 | 71 / 650 | 63 | 10.9% | 3,499,969 | 12.2% |
| Reform UK |  | נייג'ל פרג' | 5 | 5 / 650 | 5 | 0.77% | 4,117,221 | 14.3% |
| המפלגה הלאומית הסקוטית |  | ניקולה סטרג'ן | 9 | 9 / 650 | 38 | 1.38% | 708,759 | 2.5% |
הערות שוליים

↑  ציקי ברנדוין, ר"מ בריטניה הודה בהפסד: ניצחון סוחף ללייבור, ממשלת הימין מתרסקת, באתר ערוץ 7, ‏5 ביולי 2024
ויניפרד הקדושה

| --- | --- |

ויטראז' המתאר את הקדושה
 לידה:  635 פלינטשייר 
 פטירה:  660 (בגיל 25 בערך) גווית'רין, קונווי
 קדוש עבור:  הכנסייה הקתולית, נצרות אורתודוקסית, הכנסייה האנגליקנית
 מקום פולחן עיקרי:  מנזר שרוסברי (נהרס); הוליוול, כולל אתר מרפא קתולי
 חג:  3 בנובמבר
 פטרונית של:  הוליוול, שרוסברי, נגד חיזורים לא רצויים
 
ויניפרד הקדושה (הקרויה בוולשית Gwenffrewi; באנגלית מודרנית Winifred) היא קדושה בנצרות שהייתה על פי האגדה אשת אצולה וולשית שהוכרזה כקדושה אחרי שמתה על תומתה. מעיין מרפא באתר מותה הפך למקדש ואתר לעלייה לרגל הקרוי באר ויניפרד הקדושה בעיר הוולשית הוליוול, המכונה לעיתים "לורד של ויילס". ויניפרד נחשבת בתקופה המודרנית לפטרונית של פקידי תשלומים ומשכורות.
על פי האגדה, ויניפרד הייתה בתו של אציל וולשי, דוד אפ איליד' (Tyfid ap Eiludd). אדם בשם קראדוג חיזר אחרי ויניפרד וזעם כשהיא הודיעה על החלטתה להפוך לנזירה, הוא ערף את ראשה. על פי גרסה אחת של האגדה, הוא גלגל את ראשה מראש גבעה, ובמקום שבו הראש עצר, פרץ מעיין מרפא. הראש חובר חזרה לגוף על ידי באונו הקדוש, שהיה דודה. היא הפכה לנזירה ולאם מנזר בגווית'רין, כיום במחוז קונווי בצפון ויילס. קראדוג עצמו נמס לאדמה לאחר קללת באונו. בגרסאות אחרות של האגדה יש פרטים נוספים על חייה, כולל מסע לרומא.
Who's That Girl

Who's That Girl (בעברית: מי הנערה הזאת) הוא הפסקול הראשון של הזמרת-יוצרת האמריקאית מדונה. הפסקול יצא לאור ב-21 ביולי 1987, על ידי חברות התקליטים האחים וורנר וסייר רקורדס. הפסקול נועד לקדם את הסרט "מי הנערה הזו?" (1987), אשר שמו נגזר ממנו.
הפסקול הגיע למקום השביעי במצעד הבילבורד 200.
קידום

כדי לקדם את הפסקול, יצאה מדונה ב-14 ביוני 1987, לסיבוב ההופעות השני שלה, "Who's That Girl World Tour", אשר הסתיים ב-6 בספטמבר 1987. סיבוב הופעות זה היה לסיבוב ההופעות הבינלאומי הראשון שלה, אשר במהלכו הופיעה בנוסף לצפון אמריקה, גם באסיה ואירופה. מבחינה מוזיקלית וטכנית, סיבוב ההופעות כלל שילוב של פירוטכניקה ואביזרים על מנת להפוך את המופע לאטרקטיבי יותר.
קידום > סינגלים

"Who's That Girl" – יצא לאור ב-23 ביוני 1987, כסינגל הראשון והפותח מתוך הפסקול. השיר הגיע למקום הראשון בארצות הברית ובכך הפך לשיר השישי של מדונה שעשה זאת. בנוסף, הוא הגיע למקום הראשון גם בהממלכה המאוחדת, הולנד, קנדה, אירלנד ובלגיה. השיר היה מועמד לפרס גראמי עבור "השיר הטוב ביותר מפסקול" ולפרס גלובוס הזהב בקטגוריית "השיר המקורי הטוב ביותר".
"Causing a Commotion" – יצא לאור ב-25 באוגוסט 1987, כסינגל השני מתוך הפסקול. עם יציאתו נכנס השיר אל המקום השני במצעד הבילבורד הוט 100, והראשון במצעד שירי הדאנס קלאב של בילבורד.
"The Look of Love" – יצא לאור ב-25 בנובמבר 1987, כסינגל השלישי והאחרון מתוך הפסקול. עם יציאתו נכנס השיר אל המקום התשיעי במצעד הסינגלים הבריטי.
רשימת רצועות

| Who's That Girl> מס' | Who's That Girl> שם | Who's That Girl> משך | Who's That Girl>  | Who's That Girl>  | Who's That Girl>  | Who's That Girl>  | Who's That Girl>  | Who's That Girl>  | Who's That Girl>  |
| --- | --- | --- | --- | --- | --- | --- | --- | --- | --- |
| 1. | Who's That Girl (מבצעת מדונה)   | 3:58 |  |  |  |  |  |  |  |
| 2. | Causing a Commotion (מבצעת מדונה)   | 4:20 |  |  |  |  |  |  |  |
| 3. | The Look of Love (מבצעת מדונה)   | 4:03 |  |  |  |  |  |  |  |
| 4. | 24 Hours (מבצע דאנקן פורה)   | 3:38 |  |  |  |  |  |  |  |
| 5. | Step by Step (מבצע Club Nouveau)   | 4:43 |  |  |  |  |  |  |  |
| 6. | Turn It Up (מבצע מיכאל דווידסון)   | 3:56 |  |  |  |  |  |  |  |
| 7. | Best Thing Ever (מבצע סקריטי פוליטי)   | 3:51 |  |  |  |  |  |  |  |
| 8. | Can't Stop (מבצעת מדונה)   | 4:45 |  |  |  |  |  |  |  |
| 9. | El Coco Loco (So So Bad) (מבצע אנדי הרננדז)   | 6:22 |  |  |  |  |  |  |  |
| משך כולל: | משך כולל: | 39:48 |  |  |  |  |  |  |  |
מיקומי שיא

|   ‏‏‏  מצעדים ודירוגים (1987)> מדינה |   ‏‏‏  מצעדים ודירוגים (1987)> מצעד |   ‏‏‏  מצעדים ודירוגים (1987)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 5 |
|  אוסטרליה | מצעד האלבומים האוסטרלי | 24 |
|  אירופה | מצעד האלבומים האירופאי | 1 |
|  איטליה | מצעד האלבומים האיטלקי | 2 |
|  ארצות הברית | בילבורד 200 | 7 |
|  גרמניה | GfK – טופ 100 | 1 |
|  הולנד | מצעד 100 האלבומים ההולנדיים | 1 |
|  הממלכה המאוחדת | מצעד האלבומים הבריטי | 4 |
|  יפן | אוריקון | 10 |
|  נורווגיה | VG-lista | 2 |
|  ניו זילנד | המצעד הניו זילנדי הרשמי | 6 |
|  ספרד | PROMUSICAE | 4 |
|  פינלנד | המצעדים הפיניים הרשמיים | 5 |
|  צרפת | SNEP | 2 |
|  קנדה | מצעד האלבומים הקנדי | 4 |
|  שוודיה | סוורייטופליסטן | 4 |
|  שווייץ | המצעד השווייצרי | 4 |
|   ‏‏‏  מצעדי סוף שנה (1987)> מדינה |   ‏‏‏  מצעדי סוף שנה (1987)> מצעד |   ‏‏‏  מצעדי סוף שנה (1987)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 26 |
|  איטליה | מצעד האלבומים האיטלקי | 11 |
|  גרמניה | GfK – טופ 100 | 20 |
|  הולנד | מצעד 100 האלבומים ההולנדיים | 16 |
|  צרפת | SNEP | 15 |
|  קנדה | מצעד האלבומים הקנדי | 37 |
|  שווייץ | המצעד השווייצרי | 29 |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| ארצות הברית (RIAA) | פלטינה | 1,000,000 |
| ברזיל (Pro-Música Brasil) | זהב | 100,000 |
| בריטניה (BPI) | פלטינה | 300,000 |
| גרמניה (BVMI) | זהב | 250,000 |
| הולנד (NVPI) | זהב | 50,000 |
| הונג קונג (IFPI Hong Kong) | פלטינה | 20,000 |
| יפן (RIAJ) | — | 111,350 |
| ישראל (IFPI ISR) | — | 15,000 |
| ניו זילנד (RMNZ) | זהב | 7,500 |
| ספרד (PROMUSICAE) | פלטינה | 100,000 |
| צרפת (SNEP) | פלטינה 2× | 600,000* |
סיכום
| בכל העולם | — | 6,000,000 |
* נתוני מכירות המבוססים על הסמכה בלבד. ^ נתוני משלוחים המבוססים על הסמכה בלבד.  נתוני מכירות + סטרימינג המבוססים על הסמכה בלבד.
ביאורים

↑  מכירות בישראל נכון לאוגוסט 2001.
אנדריי בלולי

| --- | --- |
אין תמונה חופשית
 לידה:  1820 Ronciglione, איטליה 
 התאבד:  1881 (בגיל 61 בערך) סנקט פטרבורג, האימפריה הרוסית 
 מקום לימודים:  האקדמיה של סנט לוקא 
 פרסים והוקרה:  מסדר סטניסלב הקדוש 
 
אנדריי בלולי (ברוסית: Андрей Беллоли ;‏ 1820–1881) היה צייר רוסי יליד איטליה; ידוע בעיקר בציורי העירום הנשי שלו.
ביוגרפיה

הוא למד אמנות באקדמיה די סן לוקה. במהלך המהפכות של 1848 הוא עזב את איטליה. ב-1850 הוא התיישב בסנקט פטרבורג ועבד בתחילה כצייר דקורטיבי בכנסיות ובארמונות; הוא צייר כמעט כל דבר, החל מקישוטי דלתות קטנות ועד לתקרות. מאוחר יותר החל לצייר פורטרטים בעיקר של נשים וילדים, בצבעי שמן ובעפרונות צבעוניים.
הוא השתתף באופן קבוע בתערוכות וב-1861 זכה בתואר "אקדמי" לציור דיוקנאות על ידי האקדמיה הקיסרית לאמנויות. בשנת 1869, הוא ארגן תערוכה ומכירה, כשההכנסות לטובת תלמידים עניים ואלמנות ויתומים של אמנים.
בשנת 1870, לרגל יום הולדתו החמישים, הוענק לו אות מסדר סטניסלאוס הקדוש. באותה שנה תרם את אחת מיצירותיו הידועות ביותר "אחרי האמבטיה" למוזיאון האקדמיה. הוא יצר כמה וריאציות על נושא זה, אחת מהן נרכשה על ידי הדוכס הגדול ניקולאי קונסטנטינוביץ'. הוא נמצא כעת במוזיאון לאמנויות של אוזבקיסטן בטשקנט, שם מת הדוכס הגדול.
למרות שציוריו היו פופולריים בקרב הציבור, הם זכו בדרך כלל בביקורות גרועות. בשנת 1877, הסופר והמבקר, וסבולוד גרשין השמיץ את דיוקנותיו - כ"גברות נחמדות ויפות" ללא תוכן רגשי.
במשך שנים רבות, הוא המשיך להיות מעורב בפעילויות שהועילו לאמנות ולאמנים רוסים, אך מסיבות לא ידועות הוא התאבד ב-1881.
הערות שוליים

↑  Татьяна Давидич, Выпускники Императорской академии художеств и Петербургского института гражданских инженеров -  авторы харьковских зданий, Scientific journal “ACADEMIA. ARCHITECTURE AND CONSTRUCTION”, 2021-01-14, עמ' 93–107 doi: 10.22337/2077-9038-2020-4-93-107
1 2  Беллоли, Андрей Францевич. Brockhaus and Efron Encyclopedic Dictionary
↑  Русские художники. Беллоли Андрей Францевич., www.artsait.ru
↑  Lib.ru/Классика: Гаршин Всеволод Михайлович. Вторая выставка "Общества выставок художественных произведений", az.lib.ru
| --- | --- |
בקרת זהויות :  RKD: 6283  VIAF: 9924167202623567930006   WorldCat (עם VIAF): 9924167202623567930006
פחמן דו-גופרי

פחמן דו-גופרי הוא תרכובת כימית חסרת צבע, נוזלית בטמפרטורת החדר שנוסחתה CS2 החומר משמש בסינתיזה אורגנית וכממס לא קוטבי. לחומר הטהור ריח המזכיר אתר אך בשל אי-נקיונות הנוזל בדרך כלל מסריח.
| --- | --- |

 
 שם סיסטמטי:  Methanedithione
 שמות נוספים:  Carbon bisulfide
 כתיב כימי:  CS₂ 
 מסה מולרית:  76.13 גרם/מול
 מראה:  נוזל שקוף (בדרגת ניקיון גבוהה) או צהוב בהיר
 מספר CAS:  75-15-0
 צפיפות:  1.266 גרם/סמ"ק
 מסיסות:  2.17 גרם בליטר
 ממסים:  אלכוהול, אתר, שמן, פחמן ארבע כלורי
 טמפרטורת היתוך:  -111.61 °C   161.54 K
 טמפרטורת רתיחה:  46.24 °C   319.39 K
 מקדם שבירה:  1.627
 נקודת הבזק:  -43 °C   230.15 K
 נקודת התלקחות:  102 °C   375.15 K
 אנתלפיית התהוות סטנדרטית:  88.7 קילוג'ול למול
 אנטרופיה מולרית תקנית:  151 ג'ול למול למעלה
 LD50:  3,188  (חולדה, פה) מ"ג לק"ג
 NFPA 704:       4 ‏ 3 0
ייצור

כמויות קטנות של פחמן דו גפרי נפלטות בהתפרצויות וולקניות וכתוצר פירוק אנאירובי של חומר אורגני בים או בביצות עשב כיוון שמסיסות בחומר נמוכה הרי שמי הים רוויים ביתר ב CS2 מ כ-0.7 מיליון טון בשנה של החומר נוצרים באופן טבעי בעולם בשנה באטמוספירה החומר מתחמצן במהירות לפחמן דו-חמצני.
בתעשייה ייצרו בעבר את החומר בתגובה של פחם טבעי עם גפרית בטמפרטורה גבוהה  {\ce {C + 2S -> CS_2}}. ניתן להפיק פחמן דו גפרי בטמפרטורה נמוכה יותר - 600°C בתגובה של מתאן עם גפרית בקטליזה של סיליקה ג'ל או אלומינה
{\ce {2CH_4 +S_8 -> 2CS_2 + 4H_2S}}
שימושים

השימוש העיקרי בפחמן דו גופרי הוא בייצור זהורית המשמשת להכנת סיבי זהורית (Rayon) וצלופן. כ-75% מהכמות המיוצרת נצרכת למטרה זו. בנוסף משמש החומר להכנת פחמן ארבע-כלורי CCl4 בתגובה  {\ce {CS2 +3Cl_2 -> CCl_4 +S_2Cl_2}}
CS2 משמש גם בסינתזה של תרכובות גפרית אורגניות וכחומר הדברה.
תגובות

החומר דליק מאוד.
{\ce {CS2 + 3O_2 -> CO_2 + 2SO_2}}
פחמן דו גפרי איזואלקטרוני לפחמן דו-חמצני אך מגיב יותר עם נוקלאופילים ומתחזר ביתר קלות. בתגובה עם אמינים מתקבלים דיתיאו קרבמטים (dithiocarbamates)
{\ce {2R_2NH + CS_2 -> [R_2NH_2^+][R_2NCS_2^- ]}}
תגובה עם אלקוקסיד נותנת קסנתטים (Xanthates) - תגובה זו היא הבסיס לעיבוד התאית בתהליך ייצור הזהורית
{\ce {RONa + CS_2 -> [Na^+][ROCS_2^- ]}}
רעילות

פחמן דו גפרי רעיל מאוד סימני ההרעלה כוללים תחושת עקצוץ, אובדן תחושה, התכווצויות וחולשת שרירים. חשיפה תעסוקתית נקשרה למחלות לב ולשבץ.
הערות שוליים

↑  Simon F.Watts, The mass budgets of carbonyl sulfide, dimethyl sulfide, carbon disulfide and hydrogen sulfide, Atmospheric Environment 34, 2000, עמ' 761-779
| --- | --- |
בקרת זהויות :  NLI: 987007283486005171  GND: 4131839-0  NDL: 00568536  NKC: ph194821 
תגובת CS2 עם תאית לייצור זהורית
איליושין Il-14

Il-14M
איליושין Il-14 (קוד דיווח נאט"ו: קרייט; Crate) היה מטוס תובלה דו-מנועי סובייטי רב תכליתי אשר טס לראשונה בשנת 1950. אף שבעיקרו שימש כמטוס תובלה, יוצרו כמה גרסאות שלו כמטוס נוסעים.
פיתוח וייצור

המטוס פותח כתחליף למטוסי ליסונוב Li-2 ואיליושין Il-12. הוא מונע בעזרת שני מנועי בוכנה עגולים (רדיאליים) מסוג שבצוב ASh-82T-7 בעלי 1,900 כוחות סוס. במשך השנים שופר תכנונו של המטוס והוא זכה בכנף חדשה ומייצב כיוון זוויתי יותר.
משנת 1950 עד אמצע שנות ה-80 יוצרו כ-1,500 מטוסי Il-14: כ-1,200 - במפעלי התעשייה האווירית הסובייטית במוסקבה ובטשקנט,  200 מטוסים יוצרו במפעלי חברת "אוויה" הצ'כוסלובקית ו-80 מטוסים יוצרו בדרזדן שבמזרח גרמניה. היה זה מטוס אמין למדי שהיה בשימוש נרחב באזורים כפריים בשל יכולתו לפעול משדות תעופה באיכות נמוכה.
שימוש

המטוס היה בשירות חברות התעופה הבאות: אארופלוט, בולגריה אייר, CAAC, צ'ק איירליינס, קובנה, אינטרפלוג, אייר סרביה, לוט, מאלב, Mongolian Airlines - UVS-MNR (Air Mongol), Tabso, טארום, Ukamp (קוריאה הצפונית), Yeman Airlines.
המטוס גם היה בשימוש חילות האוויר של המדינות להלן: אלבניה, אלג'יריה, אפגניסטן, ברית המועצות,הודו, יוגוסלביה, מזרח גרמניה, מצרים, סוריה, סין, עיראק, פולין, צ'כוסלובקיה, קוריאה הצפונית, קובה.
מטוסים ספורים שרדו במצב טיסה ברוסיה, וחלקם משמש למשימות תובלה בעוד אחרים שייכים למועדוני תעופה ולטייסים חובבים.
תאונות עיקריות

במהלך השנים מטוסי Il-14 היו מעורבים ב-70 תאונות (נכון לשנת 2006).
6 באוגוסט 1955 מטוס של חברת איירופלוט התרסק ליד וורונז'. הסיבה לתאונה -התפרקות כנף, כתוצאה משרפה שפרצה באחד המנועים. בתאונה זו נהרגו 25 איש.
15 באוגוסט 1957 מטוס IL-14 של איירופלוט פגע באחת הארובות של תחנת הכוח ליד הנמל של קופנהגן והתרסק אל תוך הים.
18 בינואר 1959 - מטוס של איירופלוט התרסק ליד וולגוגרד. המטוס סטה מנתיב הטיסה המתוכנן, נכנס למרחב האווירי של שטחי אש צבאיים והופל באש מן הקרקע. כל 25 נוסעיו נהרגו.
23 באוקטובר 1959 מטוס של חברת איירופלוט, בעת כניסה למסלול הנחיתה של שדה התעופה ונוקובו שבמוסקבה, פגע בצמרות עצים והתרסק אל תוך היער. מתוך 29 איש שהיו במטוס רק 1 שרד.
20 ביולי 1960 ליד העיר סיקטיבקר מטוס IL-14 נפגע ממכת ברק והתפרק באוויר. כל 23 נוסעי המטוס נהרגו.
2 בספטמבר 1960 - IL-14 התנגש בהר במחוז ארכנגלסק. 18 איש נהרגו.
4 בדצמבר 1960 - מטוס IL-14 התרסק במחוז ניז'ני נובגורוד. הסיבה לתאונה -התפרקות כנף, כתוצאה משרפה שפרצה באחד המנועים. בתאונה זו נהרגו 14 איש.
27 במרץ 1962 מטוס IL-14 של חברת התעופה הקובנית התרסק אל תוך הים בעת המראה משדה התעופה של סנטיאגו דה קובה. 22 איש נהרגו.
24 באוגוסט 1963 - מטוס של חברת איירופלוט, במהלך טיסה בתנאי מזג אוויר קשים, התרסק בשטחה של סמגרלו שבגאורגיה. 32 איש נהרגו.
4 באוגוסט 1964 התרסק מטוס איליושין Il-14 של חברת התעופה המונגולית MIAT מונגוליאן איירליינס לתוך הר, כל הנוסעים נהרגו.
16 בפברואר 1966- IL-14 התרסק ליד פצ'ורה. כל 35 איש שהיו על המטוס נהרגו. הסיבה להתרסקות – תקלה באחד ממנועי מטוס.
23 באפריל 1966 - מטוס IL-14 התרסק בתוך הים הכספי לא רחוק מבאקו מסיבה לא ידועה. בתאונה זו נהרגו 33 איש.
12 במרץ 1967 - מטוס IL-14 התרסק ביער ליד העיר פוקרובסק שברפובליקת סאחה-יקוטיה. הסיבה להתרסקות – שרפה באחד המנועים. מתוך 19 אנשים שהיו במטוס רק 4 שרדו את ההתרסקות.
23 ביוני 1969 - מעל העיר יוחנוב שבמחוז קלוגה אירעה התנגשות אווירית בין מטוס IL-14 של חברת איירופלוט לבין מטוס אנטונוב-12 של חיל האוויר הסובייטי. המטוס של איירופלוט נכנס בטעות לאזור, בו התקיים תרגיל צניחה צבאי. בתאונה נהרגו 120 איש – 96 חיילים ו-24 אזרחים.
4 בנובמבר 1972- מטוס IL-14 של חברת התעופה הבולגרית התנגש בהר ליד פלובדיב. בתאונה זו נהרגו 35 אנשים.
7 באוקטובר 1988 -  בעיר לינפאן שבמחוז שאנשי מטוס IL-14 התנגש (במהלך ההמראה) בבית מלון ליד שדה התעופה. בתאונה זו נהרגו 46 אנשים.
ראו גם

מבצע תרנגול
אוטו רוטקאי

| --- | --- |

לוח זיכרון על בית מגורי המשפחה בשנות ה-30 של המאה ה-20
 לידה:  12 בינואר 1921 בודפשט, ממלכת הונגריה 
 פטירה:  17 בספטמבר 1988 (בגיל 67) בודפשט, הרפובליקה העממית ההונגרית 
 מדינה:  הונגריה 
 בן או בת זוג:  Hanna Lóránd (1949–1988) 
 פרסים והוקרה:  פרס יאסאי מארי (1958) 
 
אוטו רוטקאי (במקור רוּס, בהונגרית: Ruttkai Ottó; בודפשט, 12 בינואר 1921 – בודפשט, 17 בספטמבר 1988) היה שחקן יהודי-הונגרי זוכה פרס מארי יאסאי, במאי תיאטרון. הוא היא היה אחיהם של אווה רוטקאי ושל איבאן רוטקאי, ובעלה של השחקנית האנה לוראנד.
ביוגרפיה

אוטו רוטקאי נולד במשפחה יהודית בבודפשט כבנם של מרק מיקלוש רוס ושל אמה פובראסקי. השם רוטקאי, בו הכירו אותו מאוחר יותר, ניתן על ידי ארתור לאקנר. אמו נולדה בטירול וגדלה בווינה. אביו נולד בעיר סגד. אוטו הופיע כשחקן ילדים בתיאטרון הילדים של הדוד לאקנר. אין פרטים ביוגרפיים לגביו בתקופת השואה. אחרי מלחמת העולם השנייה הוא שיחק:
בתיאטרון מדאץ' כשחקן מתמחה בשנים 1947–1948 והיה חבר בתיאטרון עד 1950.
בשנים 1950–1951 חתם חוזה תחילה בתיאטרון הלאומי,
מ-1951 עד 1953 ב"תיאטרון העליז" (Vidám Színház),
מ-1953 עד 1955 ב"תיאטרון של צבא העם ההונגרי" (שמו אז של תיאטרון הקומדיה של בודפשט).
רוטקאי היה מנהל תיאטרון של:
בשנים 1955–1956 "תיאטרון גזה גארדוני" באגר (Gárdonyi Géza Színház)
"תיאטרון גרגיי צ'יקי" בקאפושוואר בין השנים 1957 לבין 1960.
התיאטרון הלאומי של מישקולץ בין השנים 1960 לבין 1964
תיאטרון מדאץ' בין השנים 1964–1972.
משנת 1972 ועד מותו היה חבר ב"תיאטרון תאליה" (Thália Színház) בבודפשט כשחקן. הקהל ראה אותו ביותר מ-100 תפקידים על הבמה. הוא שיחק בקולנוע מאז 1948. מספר הצגות הבכורה שלו כשחקן או כבמאי הרשומות במאגר התיאטרון : 85
משפחתו

בשנת 1949 התחתן עם האנה לוראנד (1927–2015), שחקנית שזכתה גם היא בפרס מרי יאסאי, ממנה נולדו שני בניהם, הבן אנדראש (1950) והבת ג'רג'י (1958).
תפקידיו היותר חשובים בתיאטרון

דון סזאר דה באזן (ויקטור הוגו: אביר המלכה)
חץ (מקסים גורקי: אזרחים קטנים)
מלך (קורניי: סיד)
וולפּונה (יונסון)
פטר אגארדי ( ינה הלטאי : החניך האילם)
הבישוף של צ'לי (תומאס הראשון: האפיפיור והקיסר)
בובריניץ' (בבל: דמדומים)
סרטיו > עלילתי

Tűz (1948)
Szabó Anna (1949)
Kis Katalin házassága (1950)
Budapesti tavasz (1955)
Leszámolás (1953; rövid játékfilm)
Bakaruhában (1957)
Legenda a vonaton (1962) – Utas
Pacsirta (1964)
A tizedes meg a többiek (1965) – Katona
Butaságom története (1965) – Rendező
Fény a redőny mögött (1965) – Detektív
Zöldár (1965) – Neveléstan tanár
Aranysárkány (1966) – Tornatanár
Büdösvíz (1966) – Őrnagy
Édes és keserű (1966)
Fügefalevél (1966)
Változó felhőzet (1966)
Falak (1967)
Nyár a hegyen (1967)
A hamis Izabella (1968) – Rendőrorvos
Az utolsó kör (1968) – Pszichológus
Az oroszlán ugrani készül (1969) – Pecsar felügyelő
Krebsz, az isten (1969) – A központ munkatársa
A gyilkos a házban van (1970) – Harmadik esküvői vendég
Csárdáskirálynő (1971)
Reménykedők (1971) – Lakásfelmérő
Emberrablás magyar módra (1972)
Labirintus (1976) – Gyártásvezető
A sánta dervis (1987)
סרטיו > טלוויזיה, סדרות

A százegyedik szenátor 1-3. (1967) – Richmond őrnagy
Mondd a neved (1967)
Az aranykesztyű lovagjai 1-4. (1968)
Bors (1968) – Orvos
Bözsi és a többiek 1-3. (1969)
A 0416-os szökevény (1970)
Villa a Lidón (1971)
Mikrobi I. (1973; rajzfilmsorozat) – Apa (hang)
Intőkönyvem története (1974) – Urbán bácsi
Bezzeg a Töhötöm (1977)
Ketten a tavon (1977)
Petőfi (1977)
A pártfogó (1982; rövid tévéjáték)
Alkony (1985)
פרסים

פרס מרי יאסאי (1958)
לקריאה נוספת

Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969.(לקסיקון ביוגרפי הונגרי. עורכת ראשית אגנש קניירש)
Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 (לקסיקון הונגרי לאמנות הבמה)
Adatai a Petőfi Irodalmi Múzeum katalógusában (קטלוג המוזיאון הספרותי פטפי)
הערות שוליים

↑  Vezetékneve egyes forrásokban: Ruttkay
↑  2013 április 7-i lekérdezés
↑  Lásd Hermann Péter (főszerk.): Ki kicsoda 2000 2, Greger-Biográf Kiadó, Budapest, 1018, 1999.
שמורת מג'רסה

| --- | --- |

נוף מהשמורה
 מידע כללי
 סוג:  שמורת טבע
 תאריך הכרזה:  4 במאי 2021
 כניסה בתשלום:  בחינם
 נתונים ומידות
 שטח:  9.97 קמ"ר
 צומח:  ראו בערך
 בעלי חיים:  ראו בערך
 מיקום
 מדינה:  ישראל ישראל
 קואורדינטות:  32°53′09″N 35°38′27″E﻿ / ﻿32.885756979789°N 35.640918513265°E﻿ / 32.885756979789; 35.640918513265
  (למפת הגליל העליון מוגדלת) שמורת מג'רסה(למפת הגליל העליון רגילה) שמורת מג'רסה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שמורת מג'רסה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שמורת מג'רסה he
 
שמורת מג'רסה (נקראת גם שמורת הבטיחה ושמורת בית ציידה) היא שמורת טבע מוכרזת בבקעת הבטיחה שברמת הגולן שהוכרזה ב-4 במאי 2021. שטח השמורה הוא כ-9,977.417 דונם. כמו כן, השמורה מייצגת רצף בתי גידול (בית גידול נחלי, בית גידול ביצתי, בית גידול לגוני ובית גידול אגמי).
החי > יונקים

בין היונקים החיים בשמורה נמצאים: חזיר בר, תן זהוב, נמיה, לוטרה (נדירה מאוד), חתול ביצות, חתול בר, דרבן ונוטריה.